
Parlamentul României

	Comisia pentru agricultură, silvicultură, industrie alimentară şi servicii  specifice
	                                                                                              Bucureşti, 16.02.2000

                                                                                              Nr. 45/XVIII/4


RAPORT 
asupra propunerii legislative privind modificarea şi completarea 

Legii fondului cinegetic şi a protecţiei vânatului nr.103/1996


În urma examinării propunerii legislative privind modificarea şi completarea Legii fondului cinegetic şi a protecţiei vânatului nr.103/1996, în şedinţa din ziua de 16.02.2000, Comisia a hotărât, cu majoritate de voturi, avizare favorabilă cu următoarele amendamente admise:

	Nr. crt.
	Articolul 

(text iniţial)


	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Titlul legii

Lege privind modificarea şi completarea Legii fondului cinegetic şi a protecţiei vânatului nr.103/1996


	Titlul legii se modifică şi va avea următorul cuprins:

“Lege pentru  modificarea şi completarea art.15 din Legea fondului cinegetic şi a protecţiei vânatului nr.103/1996”


	Pentru respectarea normelor de tehnică legislativă în redactarea corectă a titlului.

	2.
	I. Legea fondului cinegetic şi a protecţiei vânatului, publicată în Monitorul Oficial al României, Partea I. nr.235 din 27 septembrie 1996, se modifică şi se completează după cum urmează:

   1. Alineatul (1) al articolului 15 se abrogă.

  2. Alineatul (2) al articolului 15 va avea următorul cuprins:

   Răspunderea civilă pentru pagubele cauzate de vânat revine gestionarului fondului de vânătoare şi, pentru cele cauzate de vânatul din speciile strict protejate, autorităţii publice centrale care răspunde de silvicultură.

   3. Alineatul (6) al articolului 15 va avea următorul cuprins:

    Litigiile se soluţionează cu prioritate de către instanţele judecătoreşti. Cererea va fi scutită de taxa de timbru judiciar.
	Art.I devine articol unic şi va avea următorul cuprins:

“Articol unic: Articolul 15 din Legea fondului cinegetic şi a protecţiei vânatului 103/1996, publicată în Monitorul Oficial al României, Partea I, nr.235 din 27 septembrie 1996, cu modificările ulterioare, se modifică şi se completează, având următorul cuprins: 

Art.15 (1) Autoritatea publică centrală care răspunde de silvicultură, împreună cu Ministerul Agriculturii şi Alimentaţiei vor elabora norme privind protecţia culturilor agricole, silvice şi a animalelor domestice împotriva pagubelor care pot fi cauzate de vânat.

(2) Răspunderea civilă pentru pagubele cauzate de vânat revine gestionarului fondului de vânătoare, iar, pentru cele cauzate de vânatul din speciile strict protejate, autorităţii publice centrale care răspunde de silvicultură. În cazul în care pentru speciile strict protejate s-a aprobat cote anuale de recoltă, răspunderea revine gestionarului fondului de vânătoare.

(3) Pentru pagubele produse de vânatul din speciile strict protejate, despăgubirile se suportă, în primul rând, din fondul de protecţie a vânatului.

(4) Despăgubirile se stabilesc, în condiţiile legii, la cererea persoanei păgubite, depusă în termen de 3 zile de la data când persoana păgubită a constatat producerea pagubei, de către o comisie compusă din reprezentantul administraţiei publice locale, împuternicitul gestionarului fondului de vânătoare şi persoana păgubită, care încheie în acest scop un act constatator. 

(5) În caz de neprezentare a împuternicitului gestionarului fondului de vânătoare, în termen de 48 de ore de la anunţarea sa, constatarea şi stabilirea pagubelor se vor putea face de către reprezentantul administraţiei publice locale, persoana păgubită şi în prezenţa a doi martori.

(6) Litigiile se soluţionează cu prioritate de către instanţele judecătoreşti. Cererea este scutită de taxa de timbru judiciar. Pagubele cauzate de vânat şi prin vânătoare, precum şi cuantumul despăgubirilor se expertizează de către experţi tehnici autorizaţi.”  

Deputat: Şt. P. Bejat – PD

Deputat: Alex. Pereş – PD

Deputat:   M. Ianculescu – PDSR

Deputat: V. Panteliuc – PDSR

Deputat: M. Nicolescu – PDSR

Deputat: I. Munteanu - PDSR

Deputat: I. Neacşu - PRM
	Având în vedere uzanţele de tehnică legislativă şi faptul că modificările propuse vizează alineate ale unui singur articol este necesară redarea integrală a textului articolului 15. Aceasta presupune ca proiectul de lege să conţină un singur articol, intitulat articol unic. 

Potrivit  convenţiilor internaţionale la care România este parte autoritatea publică centrală care gestionează fauna sălbatică poate face derogări, în sensul trecerii pentru perioade de timp limitate a speciilor strict protejate în rândul speciilor protejate, pentru care se aprobă cote anuale de recoltă fiind permisă în acest fel vânătoarea la aceste specii.

Pentru ca expertiza să fie cât mai obiectivă.

	2.
	II. Aliniatele articolului 15 vor fi renumerotate.
	Se elimină.
	Pentru corelare cu modificările de la art.I





Preşedinte,









Secretar,


              Sergiu RIZESCU







        Ilie NEACŞU

Întocmit: Experţi parlamentari,


     Anton PĂŞTINARU


     Gabriela CIUREA

